Helsingin keskusta

Helsingin keskusta tai Helsingin ydinkeskusta (ruots: Helsingfors centrum/innerstad) on Helsingin kantakaupungin osa, joka sijaitsee päärautatieaseman ympäristössä, johon suuri osa keskustan palveluista on keskittynyt. Siihen voidaan lukea kuuluvaksi Kluuvin kaupunginosa Kaisaniemen puistoa lukuun ottamatta sekä Kampin kaupunginosan itäisimmät ja pohjoisimmat korttelit. Täten sen rajoina voi suunnilleen pitää etelässä Bulevardia ja Esplanadin puistoa, idässä Unioninkatua, pohjoisessa Kaisaniemen puiston eteläreunaa, josta se jatkuu päärautatieaseman, Sanomatalon ja Kiasman pohjoispuolitse Rautatiekaduille, sekä lännessä ehkä Fredrikinkatua, jolloin Kampin keskus olisi osa ydinkeskustaa. Helsingin ydinkeskustan vain 2 km² laajuinen alue on yhä yritystoiminnan ja työpaikkojen ehdoton keskittymä. Sen itälaidalla sijaitsee myös Helsingin yliopiston keskustakampus. ==Kävelykeskusta== Helsingin keskustan tärkein kauppa-alue ulottuu Sokokselta ja Kampin keskuksesta Stockmannille ja Aleksanterinkadulle. Vuonna 2006 yli puolet pääkaupunkiseudun asukkaista kannatti ydinkeskustan rauhoittamista yksityisautoilta.Helsingin Sanomat 28.12.2006, A3 ja A13 thumb|650px|center|Helsingin ydinkeskustaa. Kuvassa näkyy nykytaiteen museo Kiasma, Postitalo, keskustan Sokos, aivan oikealla näkyy Uusi Ylioppilastalo kupoleineen sekä Stockmann ja taustalla on Helsingin päärautatieasema. ==Liikekeskusta ja asumiskeskusta== Perinteisesti Helsingin keskustassa on ollut sekä liiketoimintaa että asumista. 1960–1970-luvuilla keskustan vanhoja taloja purettiin isompien tieltä, asuntoja muutettiin yhä enemmän toimistoiksi ja keskustasta uhkasi tulla pelkkä liikekeskusta asumisen etääntyessä kauemmas lähiöihin. Lähiöissä oli enemmän luontoa ja asukkaat mieltyivät tilaviin asuntoihin ahtaiden keskusta-asuntojen jälkeen. 1980-luvulla kehitys kääntyi ja keskusta-asumisen arvostus alkoi kasvaa. 2000-luvulla kehitys on mennyt toiseen pisteeseen, eli että keskusta-asuminen ja keskustan viihdepalvelut ovat hyvin suosittuja, mutta työpaikat ovat alkaneet valua moottoriteiden varsille esikaupunkeihin. Helsingin keskustan rooli on siis historiansa aikana ja vielä nykyäänkin elänyt aikakautensa mukana toteuttaen kulloisiakin ihanteita. ==Työpaikat ja tapahtumat== Vuonna 2003 keskustassa sijaitsi koko Helsingin seudun työpaikoista kymmenen prosenttia ja toimistotyöpaikoista lähes puolet.Helsingin kaupungin tietokeskus 2003:35; Laakso 2002:84). Keskustan aukioilla, toreilla ja puistoissa järjestetään erilaisia tapahtumia ympäri vuoden. ==Kuvia == Helsinki Central railway station 03.jpg|Helsingin päärautatieasema ja Rautatientori 11-07-29-helsinki-by- RalfR-100.jpg|Elielinaukio, oikealla Postitalo Kansalaistori square in Helsinki, Finland, 2019 September.jpg|Kansalaistori ja eduskuntatalo 18-08-31-Artic tram and multiple cars on Mannerheimintie, Helsinki.jpg|Mannerheimintie Sadeilta Aleksilla - Marit Henriksson.jpg|Aleksanterinkatu Stockmann, Helsinki 2013.jpg|Helsingin keskustan Stockmann Erottajankatu from Erottaja square in Helsinki, Finland, 2021 June.jpg|Erottaja Pohjoisespa.jpg|Esplanadin puisto Helsinki July 2013-1.jpg|Senaatintori ja Helsingin tuomiokirkko Simonkatu, Helsinki.jpg|Näkymä Simonkadulta päärautatieasemalle Mannerheimintie 22-24, Simonkatu 1. - Helsinki 2013 - G27520 - hkm.HKMS000005-km0000ne6r.jpg|Lasipalatsi Kamppi Center II.jpg|Kampin keskus ja Narinkka-tori Tennispalatsi, Kamppi, Helsinki.JPG|Tennispalatsi ja Autotalo Baana bikeway in Helsinki, Finland empty during the COVID-19 pandemic, 2020 April.jpg|Baana Helsinki (marketplace).jpg|Kolera-allas ja kauppatoria Ruttopuisto.jpg|Vanha kirkkopuisto Kaivopiha mall Citytalo.jpg|Kaivopiha ==Katso myös== * Asematunneli * Keskustan huoltotunneli * Pisararata, suunnitelma * Helsingin keskustatunneli, suunnitelma == Lähteet == == Aiheesta muualla == Luokka:Helsingin alueellinen jako